Federația Internațională de Handbal (IHF) acordă în mod obișnuit "wild card-uri" pentru participarea la Campionatele Mondiale masculine sau feminine anumitor națiuni care au tradiție în handbal sau care au realizat meciuri preliminare de calitate, dar nu au reușit totuși să se califice la turneele finale. Spre exemplu, Germania și Serbia au primit "wild card" în 2015, iar Polonia în 2017. O decizie controversată a IHF a fost acordarea unui "wild card" Germaniei pentru participarea la Campionatul Mondial din 2015, desfășurat în Qatar, în detrimentul Oceaniei, pe motivul că aceasta nu era încă organizată regulamentar ca o federație.